สมเด็จพระสังฆราช ประทานพระคติธรรม วันงดดื่มสุราแห่งชาติ
วันที่ 6 กรกฎาคม 2563 นอกจากเป็นวันเข้าพรรษา ที่พุทธศาสนิกชนได้ไปทำบุญตักบาตร ปฏิบัติธรรมแล้ว ยังเป็นวันงดดื่มสุราแห่งชาติ ตามที่คณะรัฐมนตรีมีมติตั้งแต่เมื่อวันที่ 8 กรกฎาคม 2551 กำหนดให้วันเข้าพรรษาของทุกปีเป็นวันงดดื่มสุราแห่งชาติในวันงดดื่มสุราแห่งชาติ ปีนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพระคติธรรม เนื่องในวันงดดื่มสุราแห่งชาติ ความว่าการถือกำเนิดเป็นมนุษย์นั้นมีคุณหลายสถาน ประการสำคัญคือ ได้มีความสามารถเพียงพอที่จะศึกษาอบรมตนให้เจริญด้วยสติปัญญา เพราะการที่มีอวัยวะและประสาทสัมผัสสำหรับสดับตรับฟัง สนทนา ค้นคว้า อ่าน เขียน เรียนรู้ในสรรพวิชชา ย่อมนำให้เกิด สติ คือความระลึกได้ และ สัมปชัญญะ คือความรู้ตัวอยู่เสมออัตภาพของความเป็นมนุษย์ไม่ใช่ของที่ได้มาโดยง่าย เมื่อกุศลวิบากส่งผลให้บุคคลมีกายและจิตเป็นดั่งภาชนะรองรับความเจริญงอกงามแล้ว จึงไม่ควรเลือกเสพสุรายาเมาให้เข้าไปกัดกร่อนทำลายภาชนะอันดีนั้น ความเสื่อมโทรม ผุพัง และแตกสลายก่อนเวลาอันควร ทำให้บุคคลสูญเสียโอกาสที่จะใช้กายและจิตเป็นเครื่องผลิตคุณงามความดีทั้งนี้ สมเด็จพระสัมมาสัมพุทธเจ้า ทรงแสดงโทษของการเสพสุราเมรัยไว้ในสัพพลหุสสูตร ว่า การดื่มน้ำเมาคือสุราและเมรัยอันบุคคลเสพแล้ว เจริญแล้ว กระทำให้มากแล้ว ย่อมยังสัตว์ให้เป็นไปในนรก ในกำเนิดสัตว์ดิรัจฉาน ในเปรตวิสัย วิบากแห่งการดื่มสุราและเมรัยอย่างเบาที่สุด ย่อมยังความเป็นบ้าให้เป็นไปแก่ผู้มาเกิดเป็นมนุษย์เมื่อวันงดดื่มสุราแห่งชาติเวียนมาถึง จึงควรที่ท่านทั้งหลายจะสำนึกถึงผลร้ายของการเสพสิ่งมึนเมา แล้วตั้งใจงดเว้นการเสพสิ่งเหล่านั้นให้ได้โดยเด็ดขาด เพื่อเปิดโอกาสให้ตนมีกายและจิตสมบูรณ์พร้อมอยู่เสมอ สำหรับเป็นเครื่องเพิ่มพูนสติปัญญา สามารถใช้เป็นเครื่องกำบังอันตรายในปัจจุบัน และป้องกันความตกต่ำในภายหน้าขออำนวยพรให้ท่านทั้งหลายจงเจริญในธรรมของสมเด็จพระสัมมาสัมพุทธเจ้า ผู้ทรงสรุปธรรมทุกข้อลงเป็นคติเตือนไว้ให้ยังความไม่ประมาทให้ถึงพร้อมเถิดที่มา : สำนักงานพระพุทธศาสนาแห่งชาติ
วันที่ 6 กรกฎาคม 2563 นอกจากเป็นวันเข้าพรรษา ที่พุทธศาสนิกชนได้ไปทำบุญตักบาตร ปฏิบัติธรรมแล้ว ยังเป็นวันงดดื่มสุราแห่งชาติ 
วันงดดื่มสุราแห่งชาติ,วันเข้าพรรษา 2563,สมเด็จพระสังฆราช,ประทานคติธรรม